CELEX: 62015TN0299
Language: lt
Date: 2015-06-08 00:00:00
Title: Byla T-299/15: 2015 m. birželio 8 d. pareikštas ieškinys byloje Nova/Komisija

3.8.2015   
            
            
               LT
            
            
               Europos Sąjungos oficialusis leidinys
            
            
               C 254/20
            
         2015 m. birželio 8 d. pareikštas ieškinys byloje Nova/Komisija
   
   (Byla T-299/15)
   (2015/C 254/23)
   Proceso kalba: italų
   
      Šalys
   
   
      Ieškovė: Nova Onlus Consorzio nazionale di cooperative sociali – Soc. coop. (Tranis, Italija), atstovaujama advokatų M. Astolfi ir M. Petrucci
   
      Atsakovė: Europos Komisija
   
      Reikalavimai
   
   Ieškovė Bendrojo Teismo prašo:
   
                
            
            
               
                  Pirmiausia:
               
               
                           —
                        
                        
                           Konstatuoti ir pripažinti, kad ieškovė visiškai įvykdė sutartinius įsipareigojimus pagal susitarimą dėl subsidijų Nr. HOME/2011/PPRS/AG/2176 Abac Nr. 30-CE-0495809/00-94, todėl:
                           
                                       —
                                    
                                    
                                       pripažinti jos teisę pasilikti 80  242,78 EUR sumą, kurią ji jau gavo kaip išankstinį finansavimą („pre-financing payment“) ir dėl kurios šioje byloje ji gavo 2015 m. balandžio 1 d. debeto avizą HOME E2/FL/2015, prot. 1 520 007 dėl „HOME/2011/PPRS/AG/2176 TORRE – Transnational Observatory for Refugee’s Resettlement in Europe Nr. 3241503771“, kurią pateikė Europos Komisijos Migracijos ir vidaus reikalų generalinio direktorato E direktorato „Migracija ir saugumo fondas“ E2 skyrius „Prieglobstis, migracija ir integracijos fondas“, kad susigrąžintų šią sumą;
                                    
                                 
                                       —
                                    
                                    
                                       priteisti iš atsakovės likusią 52  146,36 EUR sumą, atitinkančią galutinį mokėjimą „final payment“, bei delspinigius, skaičiuojamus iki įvykdymo pagal susitarimo dėl subsidijų II.16.3 straipsnį, ir kitas išlaidas, kurias ieškovė patyrė dėl bylinėjimosi.
                                    
                                 
                     
         
                
            
            
               
                  Nepatenkinus pirmojo reikalavimo:
               
               
                           —
                        
                        
                           Panaikinti 2015 m. balandžio 1 d. Europos Komisijos Migracijos ir vidaus reikalų generalinio direktorato E direktorato „Migracija ir saugumo fondas“ E2 skyriaus „Prieglobstis, migracija ir integracijos fondas“ debeto avizą HOME E2/FL/2015, prot. 1 520 007 dėl „HOME/2011/PPRS/AG/2176 TORRE – Transnational Observatory for Refugee’s Resettlement in Europe Nr. 3241503771“, kuri pateikta norint susigrąžinti 80  242,78 EUR sumą, ir visus kitus ankstesnius, parengiamuosius ar vėlesnius aktus.
                        
                     
                           —
                        
                        
                           priteisti iš atsakovės likusią 52  146,36 EUR sumą, atitinkančią galutinį mokėjimą „final payment“ už susitarimo dėl subsidijų Nr. HOME/2011/PPRS/AG/2176 Abac Nr. 30-CE-0495809/00-94 įvykdymą, bei delspinigius, skaičiuojamus iki įvykdymo pagal susitarimo dėl subsidijų II.16.3 straipsnį, ir kitas išlaidas, kurias ieškovė patyrė dėl bylinėjimosi.
                        
                     
         
      Ieškinio pagrindai ir pagrindiniai argumentai
   
   Grįsdama ieškinį ieškovė remiasi keturiais pagrindais.
   
               1.
            
            
               Pirmasis ieškinio pagrindas susijęs su likusios dalies nesumokėjimu ir įsipareigojimų pagal susitarimo dėl subsidijų II.15.4 straipsnį neįvykdymu.
               
                           —
                        
                        
                           Šiuo klausimu ieškovė teigia, kad Komisijos veiksmais buvo pažeistas rungimosi principas bei skaidrumo ir nepriklausomo vertintojo nešališkumo ir neutralumo principai.
                        
                     
         
               2.
            
            
               Antrasis ieškinio pagrindas susijęs su objektyvaus rezultatų vertinimo pareigų, numatytų I priede „LogFrame del Grant Agreement“, neįvykdymu ir likusios dalies sumažinimo ribų, numatytų susitarimo dėl subsidijų II.17.5 straipsnyje, ir II.12 straipsnyje numatytų sankcijų ribų nesilaikymu.
               
                           —
                        
                        
                           Šiuo klausimu ieškovė tvirtina, kad iš dalies Komisijai kyla atsakomybė dėl to, kad nebuvo pasiekti rezultatai. Ji teigia, jog Komisija nepagrįstai praturtėjo, pažeidė gero administravimo principą, kiek tai susiję su projekto tikslų ir pačios Komisijos elgesio vertinimu, ir pažeidė esminius formos reikalavimus.
                        
                     
         
               3.
            
            
               Trečiasis ieškinio pagrindas susijęs su bendru sutartinių įsipareigojimų neįvykdymu.
               
                           —
                        
                        
                           Šiuo klausimu ieškovė teigia, kad Komisijos elgesiu per audito ir išieškojimo procedūrą buvo pažeisti proporcingumo, lojalaus bendradarbiavimo ir teisės į gynybą principai bei Europos Sąjungos pagrindinių teisių chartijos 42 straipsnio 2 dalies a punktas.
                        
                     
         
               4.
            
            
               Ketvirtasis ieškinio pagrindas susijęs su II.14 straipsnyje nurodytų įsipareigojimų neįvykdymu.
               
                           —
                        
                        
                           Šiuo klausimu ieškovė teigia, kad buvo pažeistas teisėtų lūkesčių, kad išlaidos žmogiškiesiems ištekliams ir tyrimų veiklai atitinka reikalavimus, apsaugos principas.